চক্রবর্তী
চক্রবর্তী (সংস্কৃত: चक्रवर्तिन्) হলেন ভারতীয় ইতিহাস, ধর্ম এবং পৌরাণিক কাহিনী অনুসারে একজন আদর্শ বিশ্বজনীন শাসক। ধারণাটি ভারতীয় উপমহাদেশের  সাংস্কৃতিক ঐতিহ্য, বর্ণনামূলক পৌরাণিক কাহিনী এবং উপাখ্যানে বিদ্যমান। চক্রবর্তী তিন প্রকার - চক্রবালা চক্রবর্তী (যিনি চারটি মহাদেশের শাসন করেন), দ্বীপ চক্রবর্তী (যিনি একটি মহাদেশের শাসন করেন) এবং প্রদেশ চক্রবর্তী (যিনি কোন মহাদেশের এক অংশের জনগণকে নেতৃত্ব দেন, স্থানীয় রাজার সমতুল্য)।